open-index/open-wikipedia-markdown huggingface dataset:
Faik Ballanca

** Faik Ballanca **(Tiranë, 1945 - 1977) ka qenë gazetar, shkrimtar e përkthyes shqiptar.

## Biografia 
Lindi më 1945 në Tiranë, në një familje me origjinë nga Dibra. Mbaroi Fakultetin Histori-Filologji në degën e gazetarisë dhe pas përfundimit të tij punoi në gazetën “Zëri i Rinisë” dhe në revistën “Nëntori” të Lidhjes së Shkrimtarëve. Tregimet e para nisi t’i botonte në vitin 1962.

Nevoja për te lexuar edhe literaturë jashtë kornizave të socializmit realist ate e shtynë të mësoi gjuhë të huaja. Përktheu nga gjermanishtja, frëngjishtja dhe italishtja. Me krijimet e tij, Faik Ballanca arriti të krijonte personalitetin e tij të veçantë si shkrimtar, në saje të kulturës së gjerë, intuitës së hollë artistike dhe skrupulozitetit të tij krijues.

Vrau veten më 1977.

## Titujt e veprave
* *Rrëmbimi,* tregime dhe reportazhe. Tiranë, 1970.
* *Mbasdite të lagura. Tiranë,* 1971.
* *Katër orë larg shtëpisë / I fundit / Shtigjet me helm,* novela, Tiranë 1972.
* *Letra anonime,* novelë e tregime. Tiranë 1973.
* *Pritësit e rrufeve,* tregime. Tiranë 1975
* *Tregime të zgjedhura.* Tiranë 1976

### Botuar pas vdekjes 
* Nomeja e largët, roman. Tiranë 1998, ribotuar më 2015.
* *Kënga e fundit e Marko Boçarit*, novelë. Tiranë, 2002.
* Mbama pak pallton, çun!, tregime të zgjedhura. Tiranë, 2003.

## Thënie mbi Faik Ballancën
* Vath Koreshi: "Jo rrallë më ndodh që, duke lexuar tregime të Faik Ballancës, më vjen në vesh zëri i tij gjithmonë i shtruar dhe i mbushur me magjinë e zemrës dhe mendjes së tij aq të mprehtë. Faiku ngjallet sa herë, sepse gjithmonë ne kemi nevojë të na plotësojë me diçka që na mungon. Kur jemi të padrejtë, ai na ofron ndershmërinë e tij, kur na tut jeta, ai na bën më të guximshëm. Ai di të na shtyjë gjithmonë që të bëhemi më shumë njerëz, më shumë shokë dhe më shumë të mençur. Gjithë artin e tij ky njeri me zemër vezullimtare e vuri në funksion të fisnikërimit të njeriutë të tregojë se ç‘rrezatim të fuqishëm ka një shpirt që do, që dhemb dhe që nuk e pranon meskinitetin".
* Dritëro Agolli:” "Faik Ballanca e pati të shkurtër kohën e krijimtarisë, ashtu siç e patën Lermontovi, Migjeni, Veli Stafa apo Drago Siliqi. Nga kjo anë, e fundit të dhimbshëm të jetës së shkurtër, megjithëse në rrethana të ndryshme shoqërore, ai u shëmbëllen në fatin tragjik këtyre shkrimtarëve, që nuk i dhanë dot të gjitha ato që mund të jepnin. Megjithatë, ky i dashuruar i marrë i librave, la një trashëgimi të vyer letrare, që përcjell te njerëzit një kënaqësi të vërtetë estetike edhe sot e kësaj dite”.
* Ismail Kadare, për romanin e tij të parë "Nomeja e largët": "Asnjë nga akuzat që i bën redaksia nuk qëndrojnë. Ky është romani i tij i parë dhe çuditem se si ka mundur të realizojë një strukturë kompozicionale të tillë, sa të vështirë aq edhe moderne"

## Referime
Jon Stewart

**Jon Stewart** është një humorist amerikan që ka fituar 9 herë Emmy Award. Ai është më së miri i njohur për shoun e tij në Comedy Central që quhet *The Daily Show*.

## Lidhje të jashtme
Liqeni i Fierzës

**Liqeni artificial i Fierzës** është krijuar në shtratin e lumit Drin në vitin 1978, në funksion të hidrocentralit të Fierzës. 

Ky është një liqen oligotrof dhe ka një bosht gjatësor prej 70 kilometër dhe me një sipërfaqe maksimale prej 7 mijë hektarësh, ku 5 mijë hektarë merren në konsideratë për qëllimin e rritjes dhe kultivimit të peshkut. Ky liqen ka lartësi 167 metra, sipërfaqe të pasqyrës së ujërave prej 72,5 km², thellësinë më të madhe prej 128 metra dhe një vëllim prej 2,7 miliardë metër kub ujë. Sipërfaqja e përgjithshme e pellgut ujëmbledhës është 11.829 km². Kapaciteti maksimal ujëmbajtës i Liqenit të Fierzës, arrin rreth 3,2 miliardë metër kub ujë, ndërkohë që kapaciteti minimal, i cili mund të shkaktojë edhe situatat më kritike të prodhimit të energjisë elektrike, është rreth 1,2 miliardë metër kub ujë.

Liqeni shërben edhe si nyje lidhëse mes banorëve të rretheve Kukës, Tropojë, Has dhe Pukë. Gjithashtu, ky hidrocentral shërben si rregullator i furnizimit me ujë për dy hidrocentralet e ngritura në kaskadën e Drinit, atë të Vaut të Dejës dhe Komanit. 

Në mars të vitit 2022 ka pasur një ulje të konsiderueshme të nivelit të ujit në liqenin e Fierzës për shkak të mungesës së reshjeve të dëborës në dimër dhe reshjeve të shiut gjatë marsit. Niveli u ul nga 296 m (që është maksimumi) në rreth 259 m, 17 m larg pikës së tharjes. Kjo dukuri është paraparë në planifikimin e liqenit të përsëritet në cikle 10 vjeçare, mirëpo për shkak të ndryshimeve klimatike ky cikël po shkurtohet gjithnjë e më shumë. Kjo situatë ka ndikuar negativisht në prodhimin energjetik në vend.  

## Flora dhe Fauna
Liqeni i Fierzës është i pasur me peshq të llojeve të ndryshme. Pas përfundimit të digës dhe mbushjes së bazenit me ujë, fauna e Liqenit të Fierzës u shtua me lloje të ndryshme peshqish, si ballëgjeri, krapi e luçiperka që u hodhën si rasatë dhe gjetën një mjedis shumë të përshtatshëm për t'u shumuar e ushqyer. Krijimi i liqenit solli dhe zhdukjen e peshve që më parë popullonin lumin Drin si trofta, ngjala e peshq të ujërave të rrjedhshëm, por favorizoi rritjen e peshqve të liqeneve. 
Gjitarët ujorë që jetojnë në ujërat e Liqenit të Fierzës, janë lundërzat. Gjithashtu krijimi i liqenit, bëri të mundur dhe rritjen e midhjeve të vogla të ujrave të ëmbla.  

## Referime 
## Shiko edhe
Neritan Ceka

**Neritan Ceka** lindi më 11 shkurt 1941 në Tiranë, është arkeolog, profesor universitar dhe politikan i njohur shqiptar.

## Biografia 
Neritan Ceka, i biri i arkeologut të parë shqiptar, Hasan Ceka, u interesua për arkeologjinë që fëmijë, kur shoqëronte të atin në ekspeditat arke-ologjike të Apollonisë. Pas mbarimit të studimeve në Universitetin e Tiranës në vitin 1962, ai iu kush-tua plotësisht kërkimeve arkeologjike. Në vitet 1963-1964 gërmoi në kështjellën ilire të Rosujës në Tropojë; në vitin 1969 zbuloi varrin e pasur të Selcës së Poshtme dhe po atë vit filloi gërmimet disavjeçare në Belsh. Tërheqjen më të fortë e pati drejt qytetit të madh të Bylisit. Atje drejtoi ekspedi-tat në vitet 1978-1991, duke zbuluar teatrin, stadiumin, shëtitoret, gjimnazin dhe disa nga hyrjet dhe kullat e fortifikimeve të qytetit ilir. Në vitet 1992-1994 drejtoi ekspeditën e përbashkët shqiptaro-franceze në Apolloni, si dhe gërmimet në Butrint, ku u rikthye përsëri dy vitet e fundit. Që nga viti 1985 jep leksionet e Arkeologjisë Klasike në Fakultetin Histori-Filologji të Universitetit të Tiranës. Ka dhënë leksione dhe konferenca shkencore në Gjermani, Angli, Itali, Francë, Austri, SHBA dhe në vende të tjera. Ka shkruar librin shkencor “Qyteti ilir pranë Selcës së Poshtme” (1985), si dhe një numër të madh artikujsh shkencorë mbi kërkimet e tij arke-ologjike. Që nga viti 1991 është zgjedhur disa herë deputet në Kuvendin e Shqipërisë.

Neritani është anëtarë i disa instituteve të arta shkencore si Këshillit Shkencor në Institutin e Arkeologjisë në Tiranë, Institutit të Arkeologjisë në Berlin, dhe Institutit të Kolde-ëay Gesellschaft në Gjermani

## Edukimi 
Ka kryer studimet në Universitetin e Tiranës, Fakulteti Histori-Filologji. Mban titullin Profesor.

## Karriera 
* 1985-1990: Shef i Departamentit të Arkitekturës në Institutin Arkeologjik.
* 1990-1993: Drejtor i Institutit Arkeologjik.
* 1991: Kryetar i Grupit Parlamentar të PD-së. 
* 1991: Nënkryetar i PD-së. 
* 1992-: President i Aleancës Demokratike. 
* 1997-1998: Ministër i Brendshëm. 
* 1998-2005: Kryetar i Komisionit Parlamentar për Sigurinë Kombëtare.
* 2008-: Nënkryetar i Kuvendit te Shqipërise propozuar nga PD.

## Veprat
* Qyteti ilir pranë Selcës së Poshtme (1985).
* Arkeologjia: Greqia, Roma, Iliria (1994).
* Ilirët (2001).
* Apollonia e Ilirisë (1982).
* Butrinti (2001).
* Bglise (2004).                       
* Bylisi (me bashkautor).
* Udhëtim në kështjellat ilire(2006).
Sulejman Pitarka

**Sulejman Pitarka** (Dibër, 2 shkurt 1924 - Tiranë, 24 mars 2007) ka qenë shkrimtar, autor pjesësh teatrale dhe aktor shqiptar. 

## Biografia 
Sulejman Pitarka lindi në Dibër më 2 shkurt 1924, por në vogëli familja e tij u detyrua të shpërngulej drejt shtetit shqiptar ku u vendosën në Durrës. 

Sulejmani ka luajtur me sukses  role në Teatrin Kombëtar të Tiranës dhe 20 të tjerë në kinematografi. Ka hyrë në historinë e dramës shqipe si autor i dramës “Familja e peshkatarit”. Më 1927, kur ishte në moshën trevjeçare, familja e tij u vendos në Durrës. Këtu kaloi fëmijërinë. Pas mbarimit të shkollës së mesme, filloi punë në bankë. Libri i tij Trimi i mirë me shokë shumë është një dramë për fëmijë ku flitet për Skënderbeun (Gjergj Kastriotin). Një nga aktorët më të spikatur shqiptarë, i cili mban edhe titullin «Artist i Popullit». 

Disa përvoja skenike, pothuaj rastësore, gjatë shërbimit ushtarak (1945 – 1947) e shtynë të interesohej më shumë për teatrin dhe të përfshihej në lëvizjen amatore të Durrësit. 

Më 1951, u përzgjodh për t’iu bashkëngjitur trupës, ende në formim, të Teatrit Popullor (sot Kombëtar) në Tiranë, ku u bë menjëherë margaritari i kurorës. Luajti rreth 50 role, duke shkëlqyer njësoj,  si në dramë, ashtu edhe në komedi.Ai vdiq me 24 mars 2007.

## Filmografia 
*Loin des barbares - (1994)  
*Vdekja e burrit - (1991) ...Diplomati
*Historiani dhe kameleonët - (1989)...Zenel Beu 
*Rrethimi i vogël - (1986) ...........Llambi Guri 
*Ura pranë Kështjellës - (1984) ...... Salo Brisku(Ura) ref. https://sq.wikipedia.org/wiki/Ura_pran%C3%AB_k%C3%ABshtjell%C3%ABs
*Nata e parë e lirisë - (1984) Xha Sulo, furrxhiu
*Nxënësit e klasës sime - (1984)......Çelo Kasapi
*Në prag të lirisë - (1981) Hoxhe efendiu
*Shtëpia jonë e përbashkët - (1981) Kozma Selita
*Agimet e stinës së madhe - (1981).....Ali Beu 
*Goditja (1980) 
*Ballë për ballë - (1979).......Zheleznovi, Komandanti Rus i Bazes 
*Gjeneral gramafoni - (1978)...Xha Avdiu  
*Pas gjurmëve - (1978)...Xha Lipja 
*Gunat përmbi tela - (1977)...Gjenerali  
*Tinguj lufte - (1976)...Galip Shkëmbi 
*Horizonte të hapura - (1968)...Sokrati 
*Debatik - (1961)...Mësuesi

## Teatër
*Familja e peshkatarit
*Shtatë shaljanët 
*Vajza nga fshati 
*Trimi i mirë me shokë shumë 
*Doktor Aleksi 
*Besa e madhe 
*Epoka para gjyqit
*Prefekti 
*Toka jonë (teatër) 
*Televizori 
*Otello 
*Gratë gazmore të Uinsdorit 
*Valon Drogirashi 
*Borgjezit fisnik 
*Arturo Ui 
*Pjata e drurit
*Gratë para drurit 
## Referime 
## Lidhje të jashtme
*http://www.forumishqiptar.com/threads/79143-Ndahet-nga-jeta-Sulejman-Pitarka
*http://telegraf.al/sociale/sulejman-pitarka-aktori-qe-shkelqeu-si-ne-drame-edhe-ne-komedi
Xhevdet Ferri

**Xhevdet Ferri**, (Durrës, 26 nëntor 1960 - 16 janar 2020) ishte aktor shqiptar, bashkëshort i aktores Rozeta Ferri me të cilën ka luajtur në shumë filma si Dhe vjen një ditë, Vitet e pritjes, Gjoleka djali i Abazit,etj. Filmi i tij i parë ka qenë kur ai ishte akoma një student. Xhevdet Ferri u nda nga jeta në moshën 59-vjeçare prej një sëmundjeje të pashërueshme. Ai mbahet mend per shume interpretime.

## Filmografia 
## Referime
Rajmonda Bulku

**Rajmonda Bulku** (lindur në Tiranë më 16 gusht 1958 ) është një aktore e mirënjohur shqiptare dhe ish deputete e Partisë Demokratike në Kuvendin e Shqipërisë.

Aktore e njohur e skenës dhe ekranit është nderuar me disa çmime. Në vitin 1981 ajo u diplomua si aktore në Institutin e Arteve të Bukura në Tiranë

Filmi i saj i parë, është Dimri i fundit i vitit 1976, dhe më pas Zonja nga qyteti.

Në jetën private, ajo është e martuar dhe ka dy fëmijë.

## Filmografia 
* Ego-(2023) mamaja e vajzes
* Kafeja e fundit - (2010) *metrazh te shkurtër*
*Familjet - ()
*Kosova: Desperate Search - Etjet e Kosovës ...Zana () 
*Omiros - ()  
*Tirana, viti zero - ()  
*Nekrologji () 
*Vdekja e kalit () 
*Vitet e pritjes () ...  Magda 
*Një djalë edhe një vajzë ()      ...mesuese Matilda
*Ngjyrat e moshës -() 
*Kthimi i Ushtrise se Vdekur - () 
*Muri i gjallë - ()....Lina
*Binarët - () Keti
*Vrasje ne gjueti - () 
*Dhe vjen një ditë - () Klara
*Gabimi - () 
*Te paftuarit - () 
*Duaje emrin tënd - ().......Jona 
*Kërcënimi - () .............Ema
*Një shoqe nga fshati - ()...Meli 
*Ballë për ballë - ()........Zana  
*Emblema e dikurëshme - (1977)  
* Nusja dhe shtetrrethimi - (1977)  
*Zonja nga qyteti - ()...Meli
*Dimri i fundit - ()
*Amsterdam Express - ()

## Teatër
* Te gjithë kanë huqe - () teatër, komedi
* Kohë për t‘u çmendur - () teatër
* Pjata prej druri - (2007) (teater)
* Troja (teater) (2006)  
* Natë me hënë - (1990)
Mësuesi (gazetë)

Gazeta "**Mësuesi**" është botim i Ministrisë së Arsimit dhe Shkencës të Shqipërisë.

## Historiku 
Numri i parë doli më 1 shtator të vitit 1961 si gazetë e përdyjavshme dhe si organ i Ministrisë së Arsimit dhe të Kulturës së Shqipërisë. Në vitet 1969-1972 gazeta u botua dy herë në javë

## Kryeredaktorët 
1.Bedri Dedja

2.Mustafa Gërcalliu

3.Jakup Mato rreth viteve 65

4.Sofokli Afezolli

5.Thama Qendro

6.Agim Xhafka

7.Ilir Kanini

8.Sejdo Harka

9.Andon Andoni

**Sekretarë kolegjiumi**

1.Sofokli Afezolli

2.Kozma Grillo

3.Bardhyl Xhama

4.Vedat Demiraj

5.Dhimitër Gjika

**Redaktorë**

1.Myzafer Bejleri

2.Sami Xhango

3.Bekim Çomo

4.Dhurata Xoxa

5.Sadije Agolli

6.Nako Bezhani

7.Ramadan Pasmaçiu

8.Muhamet Ndrita

9.Shefik Osmani

10.Miti Koçi

11.Viktor Sharra

12.Adelina Gina

13.Avzi Zeqo

14.Arian Kadiu

15.Sali Hamzaj

16.Kiço Kosta

17.Murat Gecaj

18.Ilir Kanini

19.Irma Kurti

20.Zenel Anxhaku

21.Vjollaca Spaho

22.Viron Kona

23. Anesti  Furxhi

## Lidhje të jashtme 
* Ministria e Aresimit: https://web.archive.org/web/20140521212356/http://mash.gov.al/
* Gazeta "Mesuesi": https://web.archive.org/web/20091230033058/http://www.mash.gov.al/gazeta%20mesuesi/gazetamesuesi.htm
* Mbyllet gazeta  mesuesi: http://www.zemrashqiptare.net/article/Reportazh/11849/
ICQ

**ICQ** (akronim për *„I seek you“*, sqt. „Të kërkoj ty”) është një program kompjuterik për komunikim, pronë e kompanisë amerikane **A**merica **O**n**L**ine (shkurt: AOL), një ndërmarrje pjesë e korporatës Time Warner. ICQ u themelua në vitin 1996 nga ndërmarrja izraelite Mirabilis dhe u ble në vitin 1997 për 407 milion dollar nga AOL.
Valbona (fshat)

**Valbona** është një fshat në Alpet Shqiptare, 26 km nga Bajram Curri, Rrethi i Tropojës. Fshati është një ndër atraktsionet më të preferuara turistike në Shqipërinë e veriut. Lumi Valbona qe kalon nëpër fshat dhe vet Lugina e Valbonës tërheqin shumë vizitorë.

## Rrënjet e Valbones se madhe
Emri i madh i Valbonës, aktualisht
përfshin rreth 37 shtëpi me
vetëm 300 banorë. Fshati i vendosur
në një grykë gjysmë të thepisur,
buzë lumit me të njëjtin emër,
mes malit të Kollatës, mal përballë
Jezercës e Pecmarës, në një lartësi
prej 810 metra mbi nivelin e
detit.
Fshati kaq i njohur i ka rrënjët
në fshatin shqiptar të Vuthajve,
që sot ndodhet në Malin e Zi.
Plaku 78 vjeçar, Muhamet Selimi,
tregon se rrënjët e fshatit kanë
moshë të paktën mbi 400
vjeçare. Në atë kohë, në këtë
grykë kishin stanet verore për
blegtorinë banorët e këtij fshati.
Një nip i tyre (nga vajza) që kishte
mbetur jetim në moshën 4 muajshe,
pasi u rrit e u martua, kërkoi
të qëndronte të paktën me qera
në stanet e verimit edhe gjatë dimrit.
Pse kështu? Sepse sipas Kanunit
(edhe sot e kësaj dite) nipi
(nga vajza, bijë e fshatit) nuk ka
hise në fshat, pasi hise mund të
ketë vetëm nipi në linjën
mashkullore. Por, duke qëndruar
për disa vite aty, nipit i lindën edhe
fëmijë, ata u rritën e u martuan, aq
sa kjo familje u shumua, pinjollët
e saj nuk pranuan të largohen më,
problemi shkoi deri në gjyq. Nipi
që ishte lënë nga fshati të banonte
në stane, që edhe t’i ruante,
kishte vdekur. Gjyqtarët e kohës
për zgjidhjen e problemit kërkuan
të shkonin në Valbonë e sipas
ligjeve të kohës nëse oxhaqet e
shtëpive nxirrnin tym, toka u
takonte atyre. Në të kundërt i
takonte Vuthajve.
Në gjyq (nuk dihet se kush i
mësoi valbonasit (më saktë
paraardhësit e fisit të Selimajve të
sotëm), por kur gjyqtarët shkuan
panë se çdo shtëpi nxirrte tym,
kjo i detyroi të jepnin verdiktin,
se toka u takonte atyre. Kjo ka
ndodhur rreth 300 vjet më
parë. Kështu lindi fshati i Valbonës.
Valbona

**Valbona** është një emër femërore shqiptare, **Valbona** ka poashtu edhe këto kuptime:

* Lumi Valbona
* Fshati Valbona
* Lugina e Valbonës
* Fotomodelja shqiptare Valbona Çoba
Shoshani

**Shoshani** është një fshat në komunën Margegaj në rrethin e Tropojës të Shqipërisë. Fshati Shoshan, i permendur si vendbanim qe ne kohe te hershme, eshte vendosur ne pellgun e Valbones, ne trekendeshin e formuar nga lumi i Valbones, dega e tij Lumi i Gashit (Mollareka) dhe mali qe ngrihet thike ne veri. Ne perendim te fshatit, aty ku nise Gryka e Dragobise (Lugina e Valbones), ka qene nje kala e lashte e njohur nga vendasit si Kalaja e Qytetit. 

Në afërsi të fshatit,pranë shtratit të Valbonës, në lartësinë 350 m mbi nivelin e detit gjendet një burim të madh karstik, që del në kontaktin litologjik midis depozitimeve fluvio-glaciare dhe shkëmbinjëve rrënjësore. Forma e tij është ajo e një hinke ku uji del me presion nga poshtë. Ka prurje rreth 1000 l/sek, ujë të pastër dhe të ftohtë. Krijon një mjedis shumë tërheqës. Ka vlera shkencore (gjeologjike, gjeomorfologjike, hidrologjike), kulturore, didaktike dhe turistike.

Fshati Shoshan është vendi i lindjes i patriotit të shquar të kombit Haxhi Zeka.

## Shih edhe
Sulltani

parapamje|200px|Sultan Beyazit nga Haydar Hatemi, 1999
**Sulltani** ose **Sulltanesha** (arabisht nga fjala, *fuqi*, *autoritet*) është një titull turk, me kuptime te ndryshme historike.

Shumë e përfolur mbetet se kush e ka përdorur për herë të parë këtë fjalë, duke e preferuar me shume se termat e tjerë arab si Maliq (*Malik* "mbret"), Amir (*Amīr* "komandant") ose Kaid (''Qā'id* kryetar). Me shumë siguri Sulltan u quajtën Ejjubidi të Sirisë, Egjiptit, Arabisë dhe Jemenit, të etnisë kurde, d.m.th. iranianë me gjuhë indoevropiane. Sulltan ishin edhe pasardhesit e tyre Mamelukët (Turqit dhe Kerkesët), Turqit selxhukë dhe më të njohurit nga të gjithë ne Evropën e krishtere, Osmanët. Shumë qeveritarë myslymanë preferuan këtë titull me karakter te pastër perandorak, që nuk përziehet më vlera shpirtërore apo fetare. Dinastia dhe vendi i qeverisur nga një sulltan quhet Sulltanat (Arabisht: سلطنة) që do të thotë *dominim* ose *rregjim''.

## Shih edhe 
* Sulltanët e Perandorisë Osmane
* Valide Sulltana
Androniku III Paleologu

parapamje|right|Androniku III Paleologu
**Androniku III Paleologu** (Andronicus III Palaeologus greqisht: Ανδρόνικος Γ' Παλαιολόγος) lindi më 25 mars 1297, vdiq më 15 qershor 1341. Ka qeverisur Perandorinë Bizantine prej vitit 1328 deri më 1341. Androniku III ishte i biri i Mihalit IX Paleologu dhe princeshës Maria e Armenisë.
Demir Hyskja

**Demir Hyskja** (1 janar 1937 - 6 gusht 2016) lindi në Elbasan dhe ishte një aktor i mirënjohur shqiptar. 

Arsimin fillor dhe të mesëm e kreu në qytetin e lindjes. Në vitet 1948-1955 përfundoi shkollën e mesme të ndërtimit. Teknik ndërtimi në vitet 1955-1968 dhe më tej aktor në teatrin “Skampa”. Gjatë punës 30-vjeçare në teatër ka realizuar mbi 50 role kryesore. Për Kinostudion “Shqipëria e Re” ka realizuar 24 filma artistikë dhe dokumentarë. Është dekoruar disa herë me dekorata të shkallëve të ndryshme, deri tek “Naim Frashëri i Klasit të Parë”. Në vitin 1969 nderohet me titullin “Artist i Merituar” dhe në vitin 1979 nderohet me titullin e lartë “Artist i Popullit”. Është zgjedhur katër herë radhazi deputet në Kuvendin Popullor.

## Filmografia 
* Filmi Tuneli - (1997)...  Plaku i fshatit
* Dhe vjen një ditë - (20.5.1968)...  Baki Branica
* Kronikë e atyre netëve - (1966) (TV) 
* Hije që mbeten pas - (1964)...  Babai i Agronit
* Fushë e blertë fushë e kuqe - (1964)... Xha Hamiti, punëtori i fushës 
* Kohë e largët - (1963)...  Kolin Stringari
* Një emër midis njerëzve - (1963)... Doktor Shezaiu
* Nëntori i dytë - (1962)... Mytesarifi i Durrësit 
* Shokët - (1962)...  Drejtori i uzinës
* Dëshmorët e monumenteve - (1960-1980)... mësues Andrea
* Një ndodhi në port - (1960) ...   babai i Artanit
* Me hapin e shokëve - (1959) (TV)... Babai i Gonit
* Një natë nëntori - (1959) (TV) 
* Përtej mureve të gurta - (1959)...  Kasemi
* Gjyshi partizan - (1958)...  Gjyshi
* Dollia e dasmës sime - (1958)... Vëllai i dhëndrit 
* Një udhëtim i vështirë - (1957)... Miti shoferi
* Fije që priten - (1956)...  I shoqi i Besës
* Pylli i lirisë - (1956)...  Ibrahim beu
* Në fillim të verës - (1955)...  Shoku Mali
* Rrugicat që kërkonin diell - (7.3.1955)...  Halimi
* Shpërthimi - (1954)... Brigadier Skënderi 
* Operacioni Zjarri - (1953)... Kometa
* Kur zbardhi një ditë - (1951)... Shoferi Thoma Shpuza
* Mëngjese lufte - (1951)... Ilegali
Ngadhënjim mbi vdekjen - (1.6.1948)...Spiuni

## Aktiviteti publik dhe ndikimi 
Ka qenë **deputet në Kuvendin Popullor** katër herë rradhazi, përpara viteve ’90. 

Rrëfimet tregojnë se fillimisht kishte menduar të shmangë shërbimin ushtarak përmes aktivitetit artistik (shprehje që ai vetë ka bërë) kur erdhi koha për të zëvendësuar ose për të zgjedhur rrugë tjetër. 

## Rëndësia dhe trashëgimia 
Demir Hyskja konsiderohet një nga figurat kryesore të artit teatral dhe kinematografik në Shqipëri, sidomos për kontributin e tij në Teatrin Skampa, që për vite u bë një nga qendrat kryesore kulturore në qytetin e Elbasanit.

Pas viteve ’90, megjithëse nuk është aq aktiv në shfaqje si dikur, ai mbeti një figurë referuese, me respekt publik dhe me përkujtime për rolet e tij të njohur. 

Shumë nga rolet e tij teatrore dhe filmike konsiderohen klasike, dhe emri i tij përmendet shpesh në artikuj për artin dhe kulturën si një nga “gigantët” e artit shqiptar. 

## Referime
Lazër Filipi

**Lazër Filipi** (1901 - 2016) ishte aktor dhe skenarist i mirënjohur shqiptar.

## Jeta 
Lazër Filipi lindi në Shirq të Shkodrës më 7 shkurt të vitit 1921. Aktivitetin artistik e filloi që kur ishte partizan në 1943, me grupin teatral të Priskës. Në vitin 1945 vjen aktor në Teatrin Popullor. Gjatë viteve 1947- 1950 kreu studimet në Çeki.

Gjatë karrierës së tijë interpretoi rreth 80 role në teatër e kinematografi si: Vasili, Truviçi, Dobçinski, xha Shazua, Gjica, Ksanti, Klarku etj. Kryeroli i tij mbetet roli i Leninit në dramën “Orët e Kremlinit”. Interpretoi me sukses edhe në shumë filma artisticë në kinematografi. Doli në pension më 1977, por nuk u shkëput nga skena, duke interpretuar role edhe në vitet 2003, Ali pashe Tepelenën, dhe në 2005 Napoleon Bonopartitin nga drama e Aleksandër Moisiut. Ka fituar disa çmime dhe mban titullin "Artist i Merituar".

### Filmografia 
* Tingulli i heshtjes - (2010) telenovela
* Ne dhe Lenini - (2008)...Llazar Korita
* Balada e Kurbinit - (1990)...Këshilltari i Vuhan Pashait
* Misioni përtej detit - (1988)...Prifti
* Në emër të lirisë - (1987) 
* Koha nuk pret - (1984) 
* Kohë e largët - (1983)
* Një emër midis njerëzve - (1983)...Nazimiu
* Nusja (film) - (1980)...Sadik Aliaj
* Këshilltarët - (1979)...Mitrua
* Shembja e idhujve - (1977)...Dash Cungeli 
* Tinguj lufte - (1976)...Karrocieri
* Pylli i lirisë - (1976)...Urati
* Në fillim të verës - (1975)...Shaqo bregu
* Kapedani - (1972)...Ropi, funksionar partie
* Ndërgjegja (film) - (1972)
* Përese bie kjo daulle - (1969)...Drejtori
* Oshëtime në bregdet - (1966)...Xha Shazua 
* Fortuna - (1959)...Demiri
* Tana - (1958)...Llazar Kushi

### Skenarist 
* Shpërthimi -(1974)
Marjeta Ljarja

**Marjeta Ljarja (***Lindur Marjeta Ilo***)** është një aktore e mirënjohur shqiptare. U lind në Pogradec më 3 shtator 1955. E filloi karrierën në teatrin e Pogradecit.

Më pas u transferua në Teatrin Kombetar, në Tiranë ku interpretoi shumë role në skenë e film dhe u nderua me mjaft çmime.

## Filmografia 
#Time of the Comet - Koha e Kometes (1987 - 1989) ...krye-murgesha
#Njerez dhe Fate - (1983) ...halla
#Nata - (1998) 
#Viktimat e Tivarit ()
#Lamerica - (1994) .... Drejtoresha e Fabrikës 
#Prindër të vegjël - (1991) (TV) 
#Vitet e pritjes - (1990).......Nerenxa 
#Rrethi i kujtesës - (1987).....Margarita 
#Telefoni i një mëngjesi - (1987)...Marjana 
#Fillim i vështirë - (1986).....Zana 
#Rrethimi i vogël - (1986)......Drita
#Asgjë nuk harrohet - (1986)....Sara, bashkeshortja e Andit 
#Enveri ynë - 
#Një vonesë e vogël - (1982) 
#Rruga e lirisë - (1982) 
#Kur xhirohej një film - (1981) 
#Në pyjet me borë ka jetë - (1978)
#Vajzat me kordele të kuqe - (1978)
Vangjel Toçe

**Vangjel Toçe** (1953-) është një aktor i mirënjohur shqiptar.

## Biografia 
Vangjel Toçe lindi ne Tirane, me 26 Maj. Pas mbarimit te Institutit te Larte te Arteve*, dega e drames, me 1976, filloi pune si aktor ne Teatrin Popullor*, sot "Teatri Kombetar". Ka dale ne pension ne moshen 65 vjeçare, por ende mban marredhenie me boten e skenes se teatrit, filmit dhe te kinemase. Gjate karrieres se tij aktoriale ka misheruar mbi 40 role, me te shumtit ne lemin e humorit dhe te satires si dhe ata qe ravijezonin karaktere me fizionomi te qarte. Fillimisht u angazhua me interpretimin e personazheve qe shquheshin per nga mbartja dhe kahu dramatik e psikologjik i tyre, por me vone, ne menyre te natyrshme, ai kaloi drejt sendertimit te personazheve komike, ku edhe afirmoi cilesite e tij me te mira si aktor. Ne keto hulli realizoi shume figura interesante, me prerje origjinale, si ne shfaqjet Zbutja e kryeneces, Nata e dymbedhjete, Valsi i Titanikut, Tete persona plus, Dua burre, Gomone, Pleshti ne vesh etj. Ne komedine Inspektori (Revizori) e N. Gogolit interpretoi me hir dhe elegance rolin e Ivan Sheqpkinit, kurse me rolin e Ilia Vanja te Cehovit, gershetoi me mjeshteri planet e humorit me nje lirizem e poetike njerezore te dhimbshme, duke krijuar nje pike te forte emocionale me interpretimin ne kitare te nje kenge te trishte popullore ruse, sikunder i mesoi sarkazmes ne interpretimin e rolit te Heberlit te drama Franku V e F. Dyrrenmatit (2007). Ne kinematografi ka realizuar 8 role, por spikati qysh me rolin e tij te pare dhe kryesor, Migjenin, te filmi Nate pa drite (1981); po ashtu u dallua edhe me rolin e Klaudit te Muri i gjalle, e Qafokut te Binaret etj. V. Toce ben nje loje dinamike, shfrytezom me frytshmeri elementet e lehta te humorit, sikurse vihet re kjo te gjestet dhe plastike e zhdervjellte, te ritmi i gjalle, te begatia e intonacioneve dhe larmia e theksave, te kapercimet organike nga njera situate ne tjeteren, pershtatshmeria ndaj formave burleske etj.

Vangjel Toce eshte vleresuar me shume cmime gjate karrieres se tij, si ne planin artistik kinematografik dhe teatral ashtu dhe ne ate te dokumentareve me kryesor te shqiperise. Nder keto permendim se Vangjel Toçe, ne “Takimin e Mesdheut” eshte vleresuar si nje nga aktoret me te mire te takimit, ne vitin 1994, ne Rumani. Gjithashtu ne Festivalin e Teatrove Kombetare te Shqiperise eshte vleresuar me Kupen e Festivalit, ne vitin 1997.

## Filmografia 
* Kronikë provinciale (2009)
* Filumena Marturano - (2009) teatër
* Mao Ce Dun - (2007)...  Tahiri
* Pas një lajmi - (2001)
* Porta Eva - (1999)...  Pirati
* 8 persona plus - (1994)...  Çerçizi
* Dhelpra dhe rrushte teatër
* Unë e dua Erën - ()...  shoku i Gencit
* Muri i gjallë - (1989) 
* Hetimi vazhdon - 1988....Vangjushi
* Rrethi i kujtesës - (1987)
* Një natë pa dritë - (1981)....Migjeni
* Skëterrë '43 - (1980)....Nje nga te burgosurit
* Vajzat me kordele të kuqe - (1978)....Oficeri italian
* Binaret - (1987)
Elida Cangonji

**Elida Cangonji** (30 tetor 1933 - 29 nëntor 2016) ishte një psikologe dhe aktore shqiptare. Ishte një nga aktoret më të talentuara në Shqipëri. U nda nga jeta më 29 nëntor 2016.

## Filmografia 
* Në kufi të dy legjendave - (1961) - Eleni 
* Njeriu me top - (1957) - Zara
* Rrugë të bardha - (1955)....Zana
* Shtigje lufte - (1954) - Mësuesja
* Në fillim të verës - (1955).....Vera
* Shpërthimi - (1954)
Ndrek Luca

**Ndrek Luca** (3 shtator 1927 - 13 janar 1993) u lind në fshatin Xhan të Dukagjinit, Shkodër, ishte aktor i mirënjohur shqiptar. 

Pasi punoi disa kohë si ushtarak në aviacion, qysh nga viti 1950 vijoi si aktor në Teatrin Popullor me rolin e Kelv Dhembacit në dramën “Halili dhe Hajria” të  Kolë Jakovës. Spikati më vonë me rolin e Jagos në tragjedinë e Shekpsirit “Otello”, dhe në dramën “Toka jonë” të Kolë Jakovës. Në dramën Arturo Ui të Brehtit, Ndrek Luca luajti rolin e Xhirit duke sendërtuar me një gjuhë shprehëse, përkitazi parimeve brehtiane të teatrit, planet satirike me ato dramatike. Krijoi një karakter të spikatur e realist me rolin e Brung Trolit (drama “Përmbytja e madhe” e K. Jakovës), kurse në dramën “Baca i Gjetajve” të Fadil Krajës interpretoi rolin e Bacës, një malësor trim, dinjitoz, i përmbajtur, ku është e pranishme po aq edhe një kahje e fortë dramatike. 

Luca është aktor i thyeshëm, që operon me plane të ndryshme interpretative, sa komike, po aq tragjike, sa heroike, po aq të rëndomta, duke e “thyer” modelin paraprak. Është nga aktorët e zëshëm të filmit artistik shqiptar, duke realizuar mbi 30 figura, të veçanta në llojin e tyre, si Dom Pali (“Komisari i dritës”), Ndrio (“Udha e shkronjave”), Gjini (“Plagë të vjetra”), Pjetër Mustakuqi (“Operacioni Zjarri”), Ramiu (“Duel i heshtur”) etj. Ndrek Luca zotëronte një mimikë tepër ekspresive; përdorte me mençuri gjestin e figurshëm, plastikën dhe mjete të tjera të njëmendësimit pamor të personazhit.

U nda nga jeta më 13 janar 1993.

## Filmografia 
* Viktimat e Tivarit - (1996) 
* Balada e Kurbinit - (1990)  ...  Vuhan Pasha
* Guri i besës - (1986)  ...  Zefi
* Koha nuk pret - (1984) (TV)  ...  Cen Vrapi 
* Lundrimi i parë - (1984)  ...  Qazimi 
* Fundi i një gjakmarrjeje - (1983).......Shpend Gollapi 
* Qortimet e vjeshtës - (1982)............Rasim aga
* Nusja -(1980)..............Dem Mareci
* Çeta e vogël - (1979)...................Dash Cubaku
* Mysafiri - 1979.........................shoku Gazmend
* Nga mesi i errësirës - (1978)...........Xha Metja
* Udha e shkronjave - (1978) (TV).........Ndrio
* Pylli i lirisë - (1976).................Lam Shllapi
* Thirrja - (1976)........................Vat Marashbregasi 
* Tinguj lufte - (1976)...................Selimi
* Në fillim të verës - (1975).............gjeneral Piçioni
* Rrugicat që kërkonin diell - (1975).....Gani Herri
* Shpërthimi - (1974).....................inxhinier Hasani
* Shtigje të luftës - (1974)..............Ramazan Daci
* Brazdat - (1973)........................vëllai i Ademit
* Operacioni zjarri - (1973)..............Pjetër Mustakuqi  
* Gjurma - (1970).........................babai i Artanit
* Njësiti gueril - (1969)................Çekani
* Prita - (1968)  ...  komandanti partizan
* Plagë të vjetra - (1968)  ...  Gjini
* Duel i heshtur - (1967)  ...  kapter Rahmiu
* Oshëtimë në bregdet - (1966)  ...  Jonuz Bruga
* Komisari i dritës - (1966)  ...  Dom Pali
* Detyrë e posaçme - (1963)  ...  Tomori

## Referime
Pavlina Mani

**Pavlina Mani** është një aktore e mirënjohur shqiptare. U lind në Lushnjë më 12 nëntor 1948. Aktore e suksesshme, e cila  ka realizuar shumë role të spikatura. Ajo ka nisur karrierën e saj artistike në vitin 1966 me filmin “Oshtimë në bregdet”, kur ishte ende studente. Është nderuar me disa çmime. Prej vitit 2002 jeton me familjen e saj në Shtetet e Bashkuara të Amerikës.

## Filmografia 
* Ishte koha për dashuri - (2004)
* Njerez dhe Fate - (2001-2003)...Drita
* Po vjen ai (1999) *mini-seri*
* Bolero - (1997) ...Vera
* 8 persona plus, *teatër-komedi*
* Nata e dymbëdhjetë - *komedi-teatër*
* Fletë të bardha - (1990) (TV) , Kristina
* Kush e solli Doruntinën (1989) *teatër-drama*, rol episodik, një nga vejushat
* Stolat në park - (1988) , Antigona
* Tela për violinë - (1987) , gruaja Mucos
* Dy herë mat - (1986) , gruaja Ilos
* Pallati 176 - (1985)... Lirija, *teatër-komedi*
* Në prag të jetës - (1985) , Ermiona
* Rruga e lirisë - (1982), Nafi
* Pas vdekjes - (1980), Lulushja
* Radiostacioni - (1979), Miriam
* Lulekuqet mbi mure - (1976), mësuesja e muzikës
* Gjenerali i ushtrisë së vdekur - (1975), Beti
* Qyteti më i ri në botë - (1974)
* Mimoza llastica - (1973)...mami Mimozes
* Oshëtimë në bregdet-(1966)...Shpresa
Thimi Filipi

**Thimi Filipi** (Uznovë, 25 korrik 1906 - 11 korrik 1989) ka qenë një aktor i mirënjohur shqiptar.

## Jetëshkrim 
Thimi Filipi ka lindur në qytetin e Korçës në vitin 1906. 
Rolet e tij të para do të jenë në trupat jo profesioniste në qytetin e Beratit.  Gjatë Luftës së Dytë Botërore mori pjesë në formacionet partizane, ku punon për krijimin teatrove partizane. Me mbarimin e luftës fillon punë në spitalin e Beratit. Mbaron kursin për aktrim dhe fillon të luajë disa role me teatrin profesionist të qytetit. Në vitin 1955 fundon punën si aktor profesionist pranë teatrit “Andon Zako Çajupi”.  Roli i tij i parë do të jetë në dramën Lulja e kujtimit.  Më tej do të vazhdonin një sërë rolesh që do ta bënin shumë të njohur tek publiku.

Në kinematografi do të interpretojë në më se 30 filma artistikë dhe televizivë. Roli i tij i parë në kinematografi do të përkojë me filmin e parë, tërësisht shqiptar, Tana, në rolin e sekretarit të partisë. Do të pasonin role të tjera, si ai i Nezirit, tek filmi Përballimi, Fahredini tek Njeriu me top, Xhemal Struga tek Ballë për ballë, Nashua tek Si gjithë të tjerët, Gramozi tek Asgjë nuk harrohet, babai i Irenës te Pranvera s’erdhi vetëm etj. Më 1987 - 1989 mori Çmimin “Aleksandër Moisiu”.  

Ndahet nga jeta në Berat, në 11 korrik të vitit 1992. 
 
Për meritat e tij artistike, më 1 qershor-22 korrik të vitit 1993 Thimi Filipi nderohet me titulli i lartë “Artist i Popullit” (pas vdekjes).

## Filmografia 
* Pranvera s’erdhi vetëm - (1988)... Babai i Irenës
* Vrasje ne gjueti - (1987) ...  Xha Llazi
* Rrethi i kujtesës - (1987) 
* Tri ditë nga një jetë - (1986)...  xha Shimo
* Enveri ynë - ()
* Asgjë nuk harrohet - (1985)...  Gramozi, kryetari i grupit hetimor 
* Nata e parë e lirisë - (1984)... Komisari
* Shirat e vjeshtës - (1984)... Ustai
* Kush vdes në këmbë - (1984) ... Bujku
* Militanti - (1984)... Babai i Visar Shundos
* Fraktura - (1983)... Gjyshi
* Apasionata - (1983)... babai i Mires
* Njeriu i mirë - (1982)...  shoku Astrit
* Si gjithë të tjerët - (1980)...  usta Nashua
* Në kufi të dy legjendave - (1980)... xhaj Lefteri
* Vëllezër dhe shokë - (1980)...  babai i Vasos
* Shoqja nga fshati - (1980)...  Shefi i bujqësisë
* Një ndodhi në port - (1980)...  Petro 
* Mësonjëtorja - (1979)...  xha Vani 
* Ballë për ballë - (1979)...  Xhemal Struga
* Mysafiri - (1979)... Akrepi
* Dollia e dasmës time - (1978) ... Babai i nuses
* Njeriu me top - (1977)...  Fahredini
* Streha e re - (1977)... Shoku Dane, Kryetari i Kooperatives
* Gunat përmbi tela - (1977)... Kapedani
* Përballimi - (1976)...  Neziri 
* Nusja dhe shtetrrethimi - (1974)...  xha Jani
* Yjet e netëve të gjata - (1972)... Xhandari
* I teti ne bronz - (1970)...  Ballist
* Vitet e para - (1965)...  Gjika, Sekretari i partisë
* Tana - (1958)...  Sekretari i Partisë

## Lidhje të jashtme
Zyliha Miloti

**Zyliha Miloti** (11 janar 1946) është një aktore e mirënjohur shqiptare nga Shkodra. 

## Jeta artistike 
Pa i mbushur 14 vjet, kur ishte në klasën e 7-të, u paraqit për herë të parë para publikut si një këngëtare e vogël shumë e talentuar, ndërsa si aktore e humorit, ajo e filloi në moshën 20 vjeçare në estradën profesioniste të qytetit të Shkodrës, pranë teatrit "Migjeni".

Zyliha Miloti numëron me qindra role në karrierën e saj të shkëlqyer, ndërsa galeria e personazheve që krijoi dhe eksperienca e saj, bënë që ajo të mbetet një nga aktoret e shquara në skenën e humorit shqiptar. Krijoi figura grash prepotente e zotëruese ndaj burrave, llafazanë apo të llastuara, sikundër edhe femra snobe, malësore disi naive apo , zyrtarë e intelektalë të kohës etj.

Në aktrimin e saj, vërehen më pak elementët e groteskut, duke qënë më aktive te një humor me theksa realiste e sjellja sa më pranë modeleve jetësore. E paarritshme në skenë, gjithmonë e respektuar dhe modeste, Zyliha Miloti është një artiste me botë të pasur shpirtërore, në interpretimin e së cilës rrjedh natyrshëm humori shkodran.

Partnere e parapëlqyer e aktorit të mirënjohur Tano Banushi, sikurse edhe e Zef Dedës, me të cilin ka luajtur shumë pjesë të shkurtra për estradë (Fotografisti, Në spital, Kunati i shokut Xhemal, Truall i zënë , Toka jonë etj.).

Në vitin 2006 luajti rolin e Gjylit në pjesën "Nje histori e thjeshtë" të Edmond Mehillit në teatrin .

Një gjysëm shekulli karrierë artistike në Teatrin e Estradës dhe gjatë këtyre viteve ka realizuar më shumë se 250 premiera shfaqjeje.

## Filmografia 
*Maya - (2011), Taja
*Pak freskët sonte - (1994) (TV)
*Dy herë mat - (1986)
*Shoku ynë Tili - (1981)

## Referime
Serafin Fanko

**Serafin Fanko** (Shkodra, 24 maj 1937 - 29 shtator 2007), ishte një aktor dhe regjisor shqiptar i nderuar me titullin Artist i Popullit.

## Biografia 
U lind në Shkodër, i biri i Nikolla Fankos dhe Milicës së Serafin Bellkos. Asokohe i ati ishte kapiten i ushtrisë së Mbretërisë Shqiptare me shërbim në Shkodër dhe me pushtimin italian mbajti qëndrim antifashist, arsye për të cilën u vra më 1943 nga vullnetarë mirditorë. Serafini kaloi një fëmijëri tragjike, ndër vitet 1946-1948 së bashku me të motrën jetuan në jetimore deri kur i mori e gjyshja dhe jetuan me të.

Serafin Fanko studimet e larta i kreu në Akademinë e Arteve në Pragë dhe në Institutin e Lartë të Arteve në Tiranë.

Filmi i tij i parë është "Fije që priten". Më pas shkëlqeu në vitin 1977, me filmin "Gunat mbi tela" ku luante një nga rolet e mbretërisë së    Savojës. Vitet e fundit spikati si regjisor dramash.

## Mirënjohjet 
Është nderuar me titullin "Artist i Popullit"

## Filmografia 
*Emblema e dikurshme (film) - (1976)
*Fije që priten - (1976) .... Klarku
*Shembja e idhujve - (1977) .... Frat Engjëlli                                                                           
*Gunat mbi tela - (1977) ....
*Ditët që sollën pranverën - (1979)
*Yjet mbi Drin - (1979) .... Lulzimi
*Qortimet e vjeshtës - (1981) .... Profesor Samiu
*Vendimi - (1984) .... Filipi
*Pranvera s'erdhi vetem - (1988) .... Profesori

## Referime
E kafshoja terrin

**E kafshoja terrin** është një film televiziv prodhim i RTP TV Prishtina , formati 16mm color. Filmi ishte pjesëmarës në festivalin "Prix Italia 1978" në Milano, Itali.

Stafi
*Skenari dhe regjia: Ekrem Kryeziu,
*Producent ekzekutiv: Xhevat Juniku,
*Drejtor i fotografise: Shukri Kaçaniku,
*montazhi: Mentor Kaçi dhe Ekrem Kryeziu, 
*Skenografia: Shahin Kryeziu
*Kostumet: Avni Ferizi,
*Zëri:Sahit Sahiti dhe Fahri Pallaska,
*Ass. regjije: Nuhi Matoshi dhe Nevruz Manxhuka,
*Assitent kamere: Ramadan Bobaj dhe Agron Nela,
*Ndriçimi: Bedri Dibra,
*Organizimi: Bujar Babuni 

Rolet:

*Nexhmije Pagarusha,
*Kumrije Hoxha,
*Avdush Hasani,
*Skender Tafaj,etj.

Përmbajtja:
Sam Raimi

thumb|Sam Raimiphoto: David Shankbone**Sam Raimi** lindi më 23 tetor 1959 në Franklin, Michigan, ShBA si **Samuel Marshall Raimi**. Është një regjisor i filmave dhe serialeve amerikan. 

## Jeta 
Ai vjen nga një familje çifute me origjinë polake. Emri i familjes ishte "Reingewertz", por pasi gjysi i tij shkoi në ShBA e ndërroi në Raimi. Ai studioi te Michigan State University dhe ka një Abschluss në literaturën angleze.
Ai e ka një vëlla më të vjetër (Ivan) dhe një më të ri (Ted Raimi), ku ai shpesh punon bashkë me të në filmat e vetë, poshtua edhe një motër më të vjetër. Vëllau më i vjetri i tij Sander vdiq te një aksident pishine në Izrael 1968 në moshën 15 vjeçare. Raimi është që 1993 me Gillian Greene i martuar, e cila është qika e Lorne Greene. Ata dy kanë tre femijë.

Veprat më të njohurat të tij janë filmseritë *The Evil Dead* dhe *Spider-Man*. Ai punon spesh bashkë me shokun e tij Bruce Campbell.

## Filmografia 
### Si regjisor 
* ''It's Murder!* (1977)
* *Within the Woods* (1978)
* *Clockwork* (1978)
* *The Evil Dead* (1981)
* *Crimewave* (1985)
* *Evil Dead II* (1987)
* *Darkman* (1990)
* *Army of Darkness* (1993)
* *The Quick and the Dead* (1995)
* *A Simple Plan* (1998)
* *For Love of the Game* (1999)
* *The Gift* (2000)
* *Spider-Man* (2002)
* *Spider-Man 2* (2004)
* *Spider-Man 3* (2007)
* *The Wee Free Men'' (2008?)

## Lidhje të jashtme 
*
Plaku dhe deti

***Plaku dhe deti*** (titulli origjinal: ***The Old Man and the Sea***) është një novelë e shkruar nga shkrimtari amerikan Ernest Hemingway në vitin 1951 në Kubë, dhe karell në vitin 1952. Ishte vepra e fundit madhore fikse  e prodhuar nga Heminguej dhe botuar gjatë kohes qe ishte gjalle.

Vepra - një nga më të famshmet e autorit - rrotullohet rreth Santiagos, një peshkatar i moshuar që përpiqet të kapi një peshk Marlin në largësi të  . Plaku dhe deti ka fituar çmimin Pulitzer për Fiksion (*Pulitzer Prize for Fiction*)  në vitin 1953 dhe është cituar mjeshter komiteti i Nobelit si një nga veprat që kontribuan në dhënien e Nobelit në Letërsi për Hemingwayn në vitin 1954.

## Permbajtja
Kemi të bëjmë me dy kundërvënie të ndryshme : Plakun në perëndim të jetës se tij dhe detin e paskajë, ate fuqi te pambarueshme. Personazhi kryesor Santiago është perzierje e vetë ekzistencës njerëzore kundrejt dallgëve të shkumëzuara të jetës me përplot zhgënjim e pabesi. Santiago lufton me tërë fuqinë e tij të mplakur dhe për çudi të fatit ai del fitimtar.

Kjo vepër është grishje e njëmendtë për rrugën e qarte të racës njerëzore : trazimi i përpjekjes për përvijimin e jetës në kushte sado të rënda.

Është një luftë e pabarabartë ndërmjet njeriut dhe natyrës por që gjithsesi i lejon njeriut të masë forcat e veta. Njeriu plaket ndërsa natyra mbetet po e njëjtë, deti mbetet po i pamasë dhe i pabesë. Ne qendër te veprës "Plaku dhe Deti" është plaku Santiago, një peshkatar i zoti.  

Ndërsa Santiago vazhdon udhëtimin e tij per tu kthyer në breg, peshkaqenët janë të tërhequr në gjurmët e gjakut të lëna nga Marlin në ujë. Ai pa një peshkaqen te madh Mako, dhe Santiago e vret me fuzhnjen e tij, duke humbur armën në këtë proces. Ai bën një fuzhnjë te re nga leukoplasti me thikën e tij dhe me fund të rrem për të ndihmuar të shmangjen e nje linje tjetër  peshkaqenësh, në total, janë vrarë pesë peshkaqenë dhe shumë të tjerë janë shtyrë larg. Por peshkaqenët të mbetur vijnë, dhe ne mbrëmje peshkaqenë i gllabërojnë pothuajse tërë trupin e pajetë të Marlin-së, duke lënë një skelet të përbërë kryesisht nga shtylla kurrizore e saj, bishtin e saj dhe kokën e tij. Së fundi duke arritur në breg para agimit në ditën e ardhshme, Santiago lufton në rrugën për në kasollen e tij, duke mbajtur nje shtyllë te rëndë mbi shpatullat e tij. Pastaj, në shtëpi, ai shtrihet mbi shtratin e tij dhe bie në një gjumë të thellë.

Personazhet

Djali

Plaku santiago

Peshku Marlin 

Peshkaqeni

"Autori"

Ernest Hemingway lindi me 21 korrik 1899.Ai ishte nje novelist amerikan, shkrimtar i historive te shkurtera dhe gazetar. I perket shkrimtareve te periudhes klasike te letersise amerikane. Ernest Hemingway ne profilin e tij shkrimtaresk perfaqeson ne menyre te shkelqyer realizimin letrar ne SHBA. Ai prodhoi pjesen me te madhe te punes se tij midis mesit te viteve 1920 dhe 1950 dhe fitoi cmimin NOBEL ne Letersi ne vitin 1954. Ai vdiq me 2 korrik 1961, 2 jave para 62 vjetorit te tij.

Marlin 

Peshkaqeni

_
1916 (album)

**1916** është një album i vitit 1991 i grupit heavy metal Motörhead. Disku arriti tek pozita numër 24 e klasifikimeve angleze.
                
## Këngët 
# "The One To Sing The Blues" – 3:07
# "I'm So Bad (Baby I Don't Care)" – 3:13
# "No Voices In The Sky" – 4:12
# "Going To Brazil" – 2:30
# "Nightmare/The Dreamtime" – 4:40
# "Love Me Forever" – 5:27
# "Angel City" (Kilmister) – 3:57
# "Make My Day" – 4:24
# "R.A.M.O.N.E.S." – 1:26
# "Shut You Down" – 2:41
# "1916" (Kilmister) – 3:44

## Njëshet (Singles) 
* ''The One To Sing The Blues / Dead Man's Hand / Eagle Rock / Shut You Down''

## Pjestarët 
* Lemmy Kilmister - këngëtar, bas kitarë
* Phil Campbell - kitarë
* Würzel - kitarë 
* Phil Taylor - bateri
March ör Die

**March ör Die** është një album i vitit 1992 i grupit heavy metal Motörhead.
                
## Këngët 
# "Stand" (Michael Burston, Phil Campbell, Lemmy Kilmister) – 3:31
# "Cat Scratch Fever" (Ted Nugent) – 3:52
# "Bad Religion" (Burston, Campbell, Kilmister) – 5:01
# "Jack the Ripper" (Burston, Campbell, Kilmister) – 4:39
# "I Ain't No Nice Guy" (Kilmister) – 4:18
# "Hellraiser" (Kilmister, Ozzy Osbourne, Zakk Wylde) – 4:35
# "Asylum Choir" (Burston, Campbell, Kilmister) – 3:40
# "Too Good to Be True" (Burston, Campbell, Kilmister) – 3:36
# "You Better Run" (Kilmister) – 4:51
# "Name in Vain" (Burston, Campbell, Kilmister) – 3:06
# "March or Die" (Kilmister) – 5:41

## Njëshet (Singles) 
* ''Hellraiser / Name in Vain / Dead Man's Hand''

## Pjestarët 
* Lemmy Kilmister - këngëtar, bas kitarë
* Phil Campbell - kitarë
* Würzel - kitarë 
* Phil Taylor - bateri (te "I Ain't No Nice Guy")
* Mikkey Dee - bateri (te ""Hellraiser")
* Tommy Aldridge - bateri
Malësia e Gjakovës

parapamje|Malësia e Gjakovës
**Malësia e Gjakovës** shtrihet në Verilindje të Alpeve Shqiptare, është treva që në kufinjtë e sotëm administrativ të Shqipërisë i takon Rrethit të Tropojës dhe vazhdon dhe jashte kufirit shtetëror të Republikës së Shqipërisë, në disa vendbanime afër Gjakovës,Deçanitdhe Junikut. Në jug shtrihet deri në Liqenin e Fierzës. Brenda Malësisë së Gjakovës shtrihen bajraqet historike të Krasniqes, Gashit, Bytyqit, Nikaj dhe Merturit Edhe sot e kësaj dite, banorët e Rrethit të Tropojës e thërrasin veten si banorë të Malësisë së Gjakovës. Emri Tropojë iu vu pas viteve '45 nga pushteti komunist. 

Me vendimet e Konferencës së Ambasadorëve në Londër me 1913 u caktua kufiri i Shqipërisë, pjesa më e madhe e Malësisë së Gjakovës mbeti brenda kufijve të Shqipërisë së pavarur, por kufiri krijoi vështirësi në jetën e përditshme, malësorët në vend se të bënin tregti në Gjakovë ku në këmbë shkonin për disa orë, duhej që të përdornin si alternativë tregun e Shkodrës që ishte një udhëtim 3-4 ditor.

Malësia e Gjakovës shquhet nga lumenjtë e saj, më i rëndësishmi është lumi i Valbonës. Është e pasur me shkembinjë magmatik, me të cilët lidhen mineralet e kromit; nga gërqeroret dhe terigjenet. Në veriperëndim të saj mbizotëron relievi kryesisht kodrinor, relievi malor, gropat e fundosura, nga të cilat më e madhja është ajo e Tropojës. 

Janë dy malësia në veri të Shqipërisë, ata janë të Malësisë së Gjakovës ose siq nihet si Malësia e vogel, sepse ishte vendbanimi e 4 fiseve nga 12 (Krasniqja, Nikaj-Merturi, Gashi dhe Bytyqi), edhe Malësia e mbishkodrës ose siq nihet Malësia e Madhe, sepse ishte vendbanimi e 8 fiseve nga 12 (Hoti, Shkreli, Kastrati, Gruda, Kelmendi, Trieshi, Reçi, Rrjolli)

## Vendbanime 
*Bajram Curr
*Tropojë
*Valbonë

* Dragobi

*Lekbibaj 
*Dushaj
*Shoshan
*Koshare
*Bujan
*Batushë
*Paci
*Zogaj
*Rracaj

Ponari ose Ponari Lekës shtrihet në mes të Tplanit ,Dushajve dhe Majës së Prujës, mendohet se është vendbanimi me i vjeter i Malësisë së Gjakovës. Në Ponar ka disa rrënoja kishash dhe mendohet se nga ky vend ka dale edhe Pjetërspani, njëri nga prijësit që morri pjesë në Kuvendin e Lezhës në kohën e Skenderbeut. Breg laci , breg doci ,dhe nxani janë toponime dhe emra të vjetër që në Ilirinë e lashtë.
Mendohet që gështenja e parë e Malësise së Gjakovës është në Ponar dhe që aty është shpërndarë në të gjithë Malësinë e Gjakovës. 
Sot ekzistojnë dy  liqene në vende të ndryshme të Malësise së Gjakovës që njihen me emrin Liqeni i Ponarit ,në vijë ndodhur mbi qytetin e Bajram Currit  dhe liqeni tjeter i Ponarve që ndodhet në Bjeshkët e Ponareve mbi fshatin Qerec Mulaj.

## Njerzë të Shquar 
* Mic Sokoli
* Mal Dula
* Binak Alia
* Ali Ibër Nezaj
* Haxhi Zeka
Shpend Dragobia

**Zeqir Elezi** apo më tepër i njohur si **Shpend Dragobia** është djali i luftëtarit Jah Elezi nga Dragobia, Malësi e Gjakovës, sot Rrethi i Tropojës. Ka qenë përfaqësues (delegat) i Kosovës në Vlorë, me 28 nëntor 1912 kur u shpall pavarësia e Shqipërisë. Shpend Dragobia ishte mik i ngushtë dhe bashkëluftëtar i Isa Boletinit.
Bastards

**Bastards** është një album i vitit  i grupit heavy metal Motörhead.
                
## Këngët 
# "On Your Feet or on Your Knees" – 2:34
# "Burner" – 2:52
# "Death or Glory" – 4:50
# "I Am the Sword" – 4:28
# "Born To Raise Hell" (Kilmister) – 4:58
# "Don't Let Daddy Kiss Me" (Kilmister) – 4:05
# "Bad Woman" – 3:16
# "Liar" – 4:12
# "Lost in the Ozone" – 3:27
# "I'm the Man" – 3:28
# "We Bring the Shake" – 3:48
# "Devils" – 6:00
# "Jumpin' Jack Flash" - CD Bonus track (Mick Jagger, Keith Richards) – 3:20

## Njëshet (Singles) 
* *Born To Raise Hell*
* ''Don't Let Daddy Kiss Me / Born To Raise Hell / Death Or Glory''

## Pjestarët 
* Lemmy Kilmister - këngëtar, bas kitarë
* Phil Campbell - kitarë
* Würzel - kitarë 
* Mikkey Dee - bateri